Belgradis on viimaste aastate kestel juurde tekkinud rida vägagi häid ajakirju, nagu Kritika, kuid paljudki neist on pidanud aineliste raskuste tõttu lõpetama oma ilmumise. Kaks pikemaealist seal ilmuvat ajakirja kannavad nime Srpski književni Glasnik ja Misao (Mõte). Lisaks võiks kolmandana nimetada Belgradis õige levinud Novi Sad'is ilmuvat ajakirja Letopis Matice Srpske. Kolme nimeta­tud ajakirja ümber on koondunud  kõik paremad kirjanduslikud jõud Põhja-Jugoslaaviast ja neid loetakse ka kuningriigi lõunapoolseis osis. Kõigi ajakirjade tiraaž kõikuvat 1 000-5 000 eksemplari vahel, kuna honorar tõusvat levinenumais kuni 800 dinari (= 56 kr.) trükipoognast meie Eesti Kirjanduse kaustas, üksikuil juhtumeil aga ka veel kõrgemale. Belgradi ajakirju oleks raske eraldada nende suun­dade järele, küll aga on Zagrebi ja Ljublana ajakirjanduse juures ise­loomulisemaks jooneks nende kindlamad kunstilised pooldamised, enam-vähem  väljakujunenud suunad.